CELEX: 32018D1732
Language: lt
Date: 2018-10-30 00:00:00
Title: 2018 m. spalio 30 d. Komisijos įgyvendinimo sprendimas (ES) 2018/1732 dėl Europos mokslinių tyrimų infrastruktūros konsorciumo statusą turinčios Europos tektoninių plokščių stebėjimo sistemos (EPOS ERIC) sukūrimo (pranešta dokumentu Nr. C(2018) 7011) (Tekstas svarbus EEE.)

16.11.2018   
               
               
                  LT
               
               
                  Europos Sąjungos oficialusis leidinys
               
               
                  L 288/10
               
            
         KOMISIJOS ĮGYVENDINIMO SPRENDIMAS (ES) 2018/1732
         2018 m. spalio 30 d.
         dėl Europos mokslinių tyrimų infrastruktūros konsorciumo statusą turinčios Europos tektoninių plokščių stebėjimo sistemos (EPOS ERIC) sukūrimo
         
            
               (pranešta dokumentu Nr. C(2018) 7011)
            
         
         (Tekstas autentiškas tik anglų, danų, graikų, ispanų, italų, nyderlandų, portugalų, prancūzų, slovėnų ir vokiečių kalbomis)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. birželio 25 d. Tarybos reglamentą (EB) Nr. 723/2009 dėl Europos mokslinių tyrimų infrastruktūros konsorciumo (ERIC) Bendrijos teisinio pagrindo (1), ypač į jo 6 straipsnio 1 dalies a punktą,
         kadangi:
         
                     (1)
                  
                  
                     Belgija, Danija, Italija, Jungtinė Karalystė, Nyderlandai, Norvegija, Portugalija, Prancūzija ir Slovėnija paprašė Komisijos sukurti Europos mokslinių tyrimų infrastruktūros konsorciumo statusą turinčią Europos tektoninių plokščių stebėjimo sistemą (toliau – EPOS ERIC). Graikija, Islandija ir Šveicarija pranešė apie savo sprendimą iš pradžių EPOS ERIC veikloje dalyvauti stebėtojų teisėmis. Jos susitarė, kad EPOS ERIC priimančioji valstybė narė bus Italija;
                  
               
                     (2)
                  
                  
                     kadangi 2017 m. kovo 29 d., remdamasi Europos Sąjungos sutarties 50 straipsniu, Jungtinė Karalystė pranešė apie savo ketinimą pasitraukti iš Sąjungos, Sutartys Jungtinei Karalystei nustos galioti nuo susitarimo dėl išstojimo įsigaliojimo dienos arba, jei tokio susitarimo nebus, praėjus dvejiems metams nuo pranešimo gavimo, nebent Europos Vadovų Taryba, susitarusi su Jungtine Karalyste, nuspręstų tą laikotarpį pratęsti. Todėl, nedarant poveikio jokiai susitarimo dėl išstojimo nuostatai, šio įgyvendinimo sprendimo taikymo tikslais Jungtinė Karalystė nuo išstojimo dienos bus laikoma trečiąja šalimi, kaip apibrėžta Reglamento (EB) Nr. 723/2009 2 straipsnio b punkte;
                  
               
                     (3)
                  
                  
                     Reglamentas (EB) Nr. 723/2009 buvo įtrauktas į Europos ekonominės erdvės (EEE) susitarimą EEE jungtinio komiteto sprendimu Nr. 72/2015 (2);
                  
               
                     (4)
                  
                  
                     Komisija įvertino paraišką pagal Reglamento (EB) Nr. 723/2009 5 straipsnio 2 dalį ir padarė išvadą, kad ji atitinka tame reglamente nustatytus reikalavimus;
                  
               
                     (5)
                  
                  
                     šiame sprendime nustatytos priemonės atitinka pagal Reglamento (EB) Nr. 723/2009 20 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Sukuriama Europos mokslinių tyrimų infrastruktūros konsorciumo statusą turinti Europos tektoninių plokščių stebėjimo sistema (toliau – EPOS ERIC).
            
            
               2.   Esminiai EPOS ERIC įstatų elementai išdėstyti priede.
            
         
         
            2 straipsnis
            Šis sprendimas skirtas Belgijos Karalystei, Danijos Karalystei, Graikijos Respublikai, Islandijai, Italijos Respublikai, Jungtinei Didžiosios Britanijos ir Šiaurės Airijos Karalystei, Nyderlandų Karalystei, Norvegijos Karalystei, Portugalijos Respublikai, Prancūzijos Respublikai, Slovėnijos Respublikai ir Šveicarijos Konfederacijai.
         
         
            Priimta Briuselyje 2018 m. spalio 30 d.
            
               
                  Komisijos vardu
               
               Carlos MOEDAS
               
                  Komisijos narys
               
            
         
         
            (1)  OL L 206, 2009 8 8, p. 1.
         
            (2)  2015 m. kovo 20 d. EEE jungtinio komiteto sprendimas Nr. 72/2015, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2016/755] (OL L 129, 2016 5 19, p. 85).
      
      
         
            PRIEDAS
            
               ESMINIAI EPOS ERIC ĮSTATŲ ELEMENTAI
            
            Toliau pateiktuose EPOS ERIC įstatų straipsniuose ir jų dalyse nustatyti Tarybos reglamento (EB) Nr. 723/2009 6 straipsnio 3 dalyje nurodyti esminiai elementai.
            1.   Užduotys ir veikla
            
            (EPOS ERIC įstatų 3 straipsnis)
            
                     
                        1.
                     
                     
                        Pagrindinė EPOS ERIC užduotis – sukurti ir eksploatuoti paskirstytąją Europos tektoninių plokščių stebėjimo sistemą ir įdiegti efektyvią valdymo sistemą siekiant integruoti ir koordinuoti temines pagrindines paslaugas (TCS) ir nustatyti bei vykdyti integruotųjų pagrindinių paslaugų (ICS) valdymą.
                     
                  
                     
                        2.
                     
                     
                        EPOS ERIC vykdo šią veiklą:
                        
                                    a)
                                 
                                 
                                    teikia TCS įvairioms EPOS veikloje dalyvaujančioms bendruomenėms;
                                 
                              
                                    b)
                                 
                                 
                                    užtikrina TCS koordinavimą EPOS ERIC struktūroje, įskaitant teisinius, valdymo ir finansinius aspektus, ir techninį ryšį su ICS;
                                 
                              
                                    c)
                                 
                                 
                                    plėtoja ICS, kad užtikrintų sąveikumą, duomenų valdymą ir galimybes naudotis paslaugomis;
                                 
                              
                                    d)
                                 
                                 
                                    derina EPOS įgyvendinimą su nacionaliniais prioritetais ir strategijomis;
                                 
                              
                                    e)
                                 
                                 
                                    integruoja EPOS į pasaulio mokslo bendruomenę, kad išplėstų EPOS paslaugas;
                                 
                              
                                    f)
                                 
                                 
                                    užtikrina visapusišką naujos mokslinių tyrimų infrastruktūros laimėjimų panaudojimą;
                                 
                              
                                    g)
                                 
                                 
                                    skatina mokymus, informavimo veiklą ir tarptautinį bendradarbiavimą;
                                 
                              
                                    h)
                                 
                                 
                                    dalyvauja įgyvendinant ES finansuotus projektus;
                                 
                              
                                    i)
                                 
                                 
                                    vykdo bet kokią kitą susijusią veiklą, reikalingą jos tikslui pasiekti.
                                 
                              
                  
                     
                        3.
                     
                     
                        EPOS ERIC pagrindinę užduotį vykdo nesiekdama ekonominės naudos. EPOS ERIC gali vykdyti ribotą ekonominę veiklą, jei ši glaudžiai susijusi su jos pagrindine užduotimi ir nekelia grėsmės šios užduoties vykdymui.
                     
                  
                     
                        4.
                     
                     
                        EPOS ERIC atskirai registruoja savo ekonominės veiklos sąnaudas bei pajamas ir tokios veiklos kainas nustato pagal rinkos kainas arba, jei rinkos kainos nežinomos, prie visų sąnaudų pridėdama pagrįstą maržą. Šiai veiklai atleidimas nuo mokesčių netaikomas.
                     
                  2.   EPOS ERIC buveinė
            
            (EPOS ERIC įstatų 2 straipsnio 3 dalis)
            EPOS ERIC buveinė yra Romoje (Italija).
            3.   Pavadinimas
            
            (EPOS ERIC įstatų 2 straipsnio 1 dalis)
            Europos tektoninių plokščių stebėjimo sistema įsteigiama kaip Europos mokslinių tyrimų infrastruktūros konsorciumas (ERIC) pagal Reglamentą (EB) Nr. 723/2009 ir vadinama EPOS ERIC (toliau – EPOS ERIC).
            4.   Trukmė
            
            (EPOS ERIC įstatų 26 straipsnis)
            EPOS ERIC įsteigiama pradiniam dvidešimties metų laikotarpiui. Tas laikotarpis gali būti pratęstas, jei visuotinis susirinkimas taip nusprendžia dviejų trečdalių balsų dauguma.
            5.   Likvidavimas
            
            (EPOS ERIC įstatų 27 straipsnis)
            
                     
                        1.
                     
                     
                        Dėl EPOS ERIC likvidavimo nusprendžia visuotinis susirinkimas pagal šių įstatų 10 straipsnį.
                     
                  
                     
                        2.
                     
                     
                        Be nereikalingo delsimo ir bet kuriuo atveju per dešimt dienų po sprendimo likviduoti EPOS ERIC priėmimo EPOS ERIC praneša Europos Komisijai apie tokį sprendimą.
                     
                  
                     
                        3.
                     
                     
                        Sumokėjus EPOS ERIC skolas likęs turtas padalijamas nariams proporcingai jų sukauptai įstatų 9 straipsnyje nurodyto EPOS ERIC mokėtino metinio įnašo sumai.
                     
                  
                     
                        4.
                     
                     
                        Be nereikalingo delsimo ir bet kuriuo atveju per dešimt dienų po likvidavimo procedūros užbaigimo EPOS ERIC praneša apie tai Komisijai.
                     
                  
                     
                        5.
                     
                     
                        EPOS ERIC nustoja egzistuoti atitinkamo Europos Komisijos pranešimo paskelbimo Europos Sąjungos oficialiajame leidinyje dieną.
                     
                  6.   Atsakomybė
            
            (EPOS ERIC įstatų 18 straipsnis)
            
                     
                        1.
                     
                     
                        EPOS ERIC atsako už savo skolas.
                     
                  
                     
                        2.
                     
                     
                        Nariai nėra solidariai atsakingi už EPOS ERIC skolas. Narių ir nuolatinių stebėtojų finansinė atsakomybė už EPOS ERIC skolas ribojama atitinkamais jų įnašais, sumokėtais EPOS ERIC, kaip nurodyta įstatų 9 straipsnyje.
                     
                  
                     
                        3.
                     
                     
                        EPOS ERIC pasirūpina tinkamu rizikos, susijusios su savo infrastruktūros kūrimu ir veikimu, draudimu.
                     
                  7.   Prieigos politika
            
            (EPOS ERIC įstatų 19 straipsnis)
            
                     
                        1.
                     
                     
                        EPOS ERIC duomenų prieigos politika grindžiama geriausia tarptautine viešųjų duomenų srities praktika, kaip antai Europos Sąjungos nustatyta praktika; pagal šią politiką pripažįstamos duomenų savininkų teisės.
                     
                  
                     
                        2.
                     
                     
                        EPOS ERIC paskirtis – sudaryti geresnes sąlygas moksliniams tyrimams ir vadovaujantis sąžiningo naudojimo principais iš esmės skatinti atvirąją prieigą prie mokslinių tyrimų duomenų, duomenų produktų, paslaugų ir programinės įrangos bei mokslinių tyrimų infrastruktūros.
                     
                  
                     
                        3.
                     
                     
                        Jei su duomenų mainais ir fizine prieiga susijusios politikos kryptys skiriasi, EPOS ERIC skatina laikytis atvirumo principų ir dalytis duomenimis su viešosiomis mokslinių tyrimų bendruomenėmis, nariais, stebėtojais ir kitais subjektais. Prieiga grindžiama atvirosios prieigos principais pagal kriterijus, procedūras ir sąlygas, nustatytus EPOS ERIC įgyvendinimo taisyklėse.
                     
                  
                     
                        4.
                     
                     
                        Procedūros ir vertinimo kriterijai skelbiami viešai EPOS ERIC svetainėje.
                     
                  8.   Mokslinio vertinimo politika
            
            (EPOS ERIC įstatų 20 straipsnis)
            EPOS ERIC veiklą kas penkerius metus vertina nepriklausoma aukščiausio lygio tarptautinių išorės ekspertų komisija, kurią paskiria visuotinis susirinkimas ir kuri jam atsiskaito; komisija atlieka mokslinius EPOS ERIC veiklos vertinimus.
            9.   Rezultatų sklaidos politika
            
            (EPOS ERIC įstatų 21 straipsnis)
            
                     
                        1.
                     
                     
                        EPOS ERIC skatina tyrėjus savo mokslinių tyrimų rezultatus skelbti viešai ir naudojantis EPOS ERIC.
                     
                  
                     
                        2.
                     
                     
                        Kad pasiektų tikslines auditorijas, EPOS ERIC naudoja įvairius kanalus, įskaitant interneto portalą, naujienlaiškius, praktinius seminarus, dalyvavimą konferencijose, straipsnius žurnaluose ir žiniasklaidoje.
                     
                  10.   Intelektinės nuosavybės teisės
            
            (EPOS ERIC įstatų 22 straipsnis)
            
                     
                        1.
                     
                     
                        Sąvoka „intelektinė nuosavybė“ suprantama pagal 1967 m. liepos 14 d. pasirašytos Pasaulinės intelektinės nuosavybės organizacijos steigimo konvencijos 2 straipsnį.
                     
                  
                     
                        2.
                     
                     
                        Intelektinės nuosavybės teisės į vykdant EPOS ERIC veiklą gautus ir sukurtus EPOS ERIC duomenis ir kitas žinias priklauso juos sukūrusiam (-iems) subjektui (-ams) ar asmeniui (-ims).
                     
                  
                     
                        3.
                     
                     
                        Nariai arba atstovaujantieji subjektai keičiasi intelektine nuosavybe ir ją integruoja laikydamiesi visuotinio susirinkimo patvirtintų įgyvendinimo taisyklių. Įgyvendinimo taisyklėse taip pat nustatomos su duomenų, kuriais keičiamasi, konfidencialumu susijusios sąlygos.
                     
                  
                     
                        4.
                     
                     
                        Vykdant vien tik EPOS ERIC finansuotą veiklą sukurta intelektinė nuosavybė yra EPOS ERIC nuosavybė.
                     
                  
                     
                        5.
                     
                     
                        EPOS ERIC laikosi taikomų duomenų ir privatumo apsaugos srities teisės aktų.
                     
                  11.   Įdarbinimo politika
            
            (EPOS ERIC įstatų 23 straipsnis)
            
                     
                        1.
                     
                     
                        EPOS ERIC įdarbinimo politiką reglamentuoja šalies, kurioje įdarbinami darbuotojai arba kurioje ji įprastai vykdo veiklą, įstatymai.
                     
                  
                     
                        2.
                     
                     
                        EPOS ERIC darbuotojų atrankos procedūra, įdarbinimas ir darbo sąlygos pagrįsti skaidrumo, nediskriminavimo ir lygių galimybių principais. Visos EPOS ERIC darbo vietos skelbiamos viešai.
                     
                  12.   Viešųjų pirkimų politika
            
            (EPOS ERIC įstatų 24 straipsnis)
            
                     
                        1.
                     
                     
                        Visiems viešųjų pirkimų kandidatams ir konkursų dalyviams EPOS ERIC sudaro vienodas ir nediskriminacines sąlygas. Vykdant EPOS ERIC viešųjų pirkimų politiką paisoma skaidrumo, nediskriminavimo ir konkurencijos principų. Išsamios taisyklės dėl viešųjų pirkimų procedūrų ir kriterijų nustatomos įgyvendinimo taisyklėse.
                     
                  
                     
                        2.
                     
                     
                        Nariai ir stebėtojai vykdo su EPOS ERIC veikla susijusius viešuosius pirkimus taip, kad būtų tinkamai atsižvelgiama į EPOS ERIC poreikius, techninius reikalavimus ir atitinkamų įstaigų išleistas specifikacijas.